Is-siti elettroniċi u l-apps tal-Gvern se jkunu aċċessibbli għall-persuni b'diżabbiltà
Imtella' Ġunju 15, 2020 Iffirmati żewġ ftehim fil-prinċipju biex is-siti elettroniċi u l-apps tal-Gvern ikunu aċċessibbli għall-persuni b'diżabbiltà. Il-ftehim li l-awtorità għall-komunikazzjoni għamlet mal-Fondazzjoni għall-aċċessibiltà tal-Informazzjoni Tekonoloġika u mal-Kummissajoni għad-drittijiet ta' Persuni b'diżabiltà isegwu direttiva tal-Unjoni Ewropea li sal-aħħar ta' din is-sena kull sit jew applikazzjoni diġitali għandha tkun aċċessibbli għal kulħadd. Il-Kummissjoni għall-Persuni b'Diżabilità se tgħaddi d-diffikultajiet li jaffaċċjaw il-persuni b'abbiltajiet differenti lill-Awtorita tal-komunikazzjoni biex l-aċċess online jkun iffacilitat waqt li l-fondazzjoni se tara li l-entitajiet tas-settur pubbliku ikollhom ir-riżorsi u t-tagħmir meħtieġ biex jimxu mad-direttiva. Is-Segretarju Parlamentari għall-Ekonomija Digitali, Clayton Bartolo ħeġġeġ lis-settur privat biex jimxi fuq il-passi tas-settur pubbliku biex tkun offruta aktar aċċessibiltà għall-persuni kollha.